Digi- ja väestötietovirasto

Digi- ja väestötietovirasto (lyhenne DVV, ) on Suomen valtion virasto, jonka vastuulla on pitää rekisteriä Suomen väestöstä ja rakennuksista. Lisäksi se tuottaa niihin liittyen henkilö- ja rakennustietopalveluita sekä sähköisessä asioinnissa tarvittavia tunnistusratkaisuja. Virasto kehittää ja ylläpitää Kansallisen palveluarkkitehtuurin tuottamia Suomi.fi-palveluita eli sähköisen asioinnin tukipalveluita. Virasto perustettiin vuoden 2020 alusta ja se toimii valtiovarainministeriön hallinnonalalla.

Historia
Vuonna 1969 perustettu Väestörekisterikeskus ja maistraatit yhdistyivät uudeksi Digi- ja väestötietovirastoksi 1. tammikuuta 2020. Virasto syntyi, kun Väestörekisterikeskus, maistraatit ja Itä-Suomen aluehallintovirastossa toimiva maistraattien ohjaus- ja kehittämisyksikkö yhdistyivät yhdeksi virastoksi. Hallinnollisesti virasto rakentuu entisen Väestörekisterikeskuksen pohjalle.

 Toiminta 
Digi- ja väestötietoviraston palvelupaikat sijaitsevat Espoossa, Helsingissä, Hyvinkäällä, Hämeenlinnassa, Iisalmessa, Joensuussa, Jyväskylässä, Kajaanissa, Kemissä, Kittilässä, Kokkolassa, Kotkassa, Kouvolassa, Kuopiossa, Lahdessa, Lappeenrannassa, Mikkelissä, Oulussa, Pietarsaaressa, Porissa, Porvoossa, Raahessa, Raaseporin Tammisaaressa, Raumalla, Rovaniemellä, Salossa, Savonlinnassa, Seinäjoella, Tampereella, Turussa, Vaasassa ja Ylivieskassa. Muissa asiointipisteissä saa yleistä opastusta. Digi- ja väestötietoviraston pääjohtajana toimii Janne Viskari ja ylijohtajina Pekka Rehn (asiakkaat), Timo Salovaara (palvelut) sekä Noora Kallio (prosessit). 

Digi- ja väestötietovirasto kehittää ja ylläpitää henkilötietoja väestötietojärjestelmässä, Suomi.fi-palveluita, varmennepalveluita, holhousasiainrekisteriä ja viranomaisten yhteystietorekisteriä sekä hoitaa vaalitehtäviä muodostaen muun muassa äänestysluettelot. 
 Viraston palveluita 
Virasto on kehittänyt yhdessä Postin kanssa muuttoilmoitus.fi -palvelun, jolla voi ilmoittaa osoitteenmuutoksesta. 

Viraston ylläpitämiä palveluita ovat muun muassa:

 avioliittojen solmiminen
 käsittelyaika muutamia viikkoja
 Avoindata.fi (kansallinen avoimen datan jakelupaikka)
 holhoustoimi ja edunvalvonta
 lupa-asioiden käsittely 1,5-3 kuukautta 
 edunvalvojan määrääminen 4–5 kuukautta jonka lisäksi mahdollinen käräjäoikeuden käsittelyaika
 julkishallinnon yhteyshakemisto (Julha)
 muuttoilmoitukset
 DVV käsittelee vuosittain noin 720 000 muuttoilmoitusta, joista puolet automaattisesti noin vuorokaudessa ja puolet hitaammin manuaalisesti, josta virastoa on kritisoitu 
 muuttoilmoituksen käsittelyaika on 4 viikkoa ja ylimääräisen asukkaan poistaminen asunnon rekisteristä 2 kuukautta 
 nimipalvelu
 lapsen nimen ilmoittaminen, käsittelyaika noin 4-5 viikkoa 
 nimenmuutos, käsittelyaika noin 10-12 viikkoa
 omien tietojen tarkistuspalvelu
 osoitepalvelu
 turvakielto
 käsittelyaika 9 päivää
 varmennehakemisto
 äänestyspaikkapalvelu
 Suomi.fi-palvelut
 Kansalaisneuvonta
 VAHTI-toiminta ja hallinnon tietoturvallisuuden kehittämisen tuki
 julkisen hallinnon JHS-suositusjärjestelmän kehittäminen ja ylläpito
 kansalaisaloitepalvelu
 varmennepalvelut 
 elossaolotodistus, jolla henkilö voi todistaa elossaolonsa todistuksen ottamishetkellä 

 Kritiikki 
Virasto on saanut kritiikkia lainvastaisen pitkistä käsittelyajoistaan, ja niistä on tehty kymmeniä kanteluja eduskunnan oikeusasiamiehelle. Ongelmia on ollut viraston perustamisesta lähtien, ja eräs syy on ollut se, että virastolta on puuttunut kattava sähköinen asiointijärjestelmä. Sähköisten järjestelmien kehittämiseen menee viraston mukaan vuosia. Viraston näkemyksen mukaan esimerkiksi läheisen puolesta asioinnin tulisi olla nykyistä sujuvampaa, mutta vuonna 2022 jarruna oli lainsäädäntö, joka vaatisi poliittisia päätöksiä. 

Vuonna 2021 virastoa huomautettiin palvelun saavutettavuuteen tulee myös kohtuullisin mukautuksin vammaisten henkilöiden oikeuksien turvaamiseksi varautua. Apulaisoikeusasiamiehen tutkittavana oli tuolloin myös kanteluita Suomi.fi -palvelun toiminnan asianmukaisuudesta. 

Keväällä 2025 eduskunnan oikeusasiamies antoi huomautuksen vakavasta laiminlyönnistä lainvastaisessa menettelyssä edunvalvonnan lakkauttamiseen liittyen.
Lähteet

 Aiheesta muualla 
Digi- ja väestötietoviraston verkkosivut

*